Denver pobedio Golden Stejt i ostao u plej-ofu, 37 poena Jokića - Radio Sto Plus\nDenver pobedio Golden Stejt i ostao u plej-ofu, 37 poena Jokića\nKošarkaši Denvera smanjili su na 1:3 protiv Golden Stejta u prvom kolu plej-ofa Zapadne konferencije u NBA ligi, pošto su večeras na svom terenu pobedili sa 126:121.\nNagetse je predvodio srpski centar Nikola Jokić sa 37 poena, osam skokova i šest asistencija. Monte Moris postigao je 25 poena uz pet asistencija, a Aron Gordon 21 poen. Bons Hajland u pobedi je učestovovao sa 15 poena i sedam asistencija, a Demarkus Kazins sa 10 poena.\nU ekipi Golden Stejta najefikasniji je bio Stefen Kari sa 33 poena, uz osam asistencija, četiri ukradene lopte i tri skoka. On je prvi put u karijeri promašio četiri slobodna bacanja u jednoj utakmici, a šutirao je sa linije 10/14.\nKlej Tompson postigao je 32 poena, Endru Vigins 20 poena uz šest skokova, a Drejmond Grin 13 poena, uz 11 skokova, šest asistencija i dve ukradene lopte. Srpski košarkaš Nemanja Bjelica nije postigao nijedan poen, a imao je po jedan skok i asistenciju.\nDenver je vodio većim delom utakmice, ali se Golden Stejt primakao u samoj završnici, a poveo je sa 121:119 košem Karija. Izjednačio je Jokić, a zatim su do kraja utakmice poene postigli Moris i Vil Barton za pobedu i nastavak serije.\nGolden Stejtu je potrebna još jedna pobeda za plasman u polufinale plej-ofa Zapada, a peta utakmica na programu je u sredu.


Res Publika: Kasno budžet pred građane stiže - Ritam Grada - vesti Kragujevac\nPočetna Vesti Res Publika: Kasno budžet pred građane stiže\nŠumadijski centar za građanski aktivizam “Res Publika” pozdravlja odluku nadležnih da ove godine javna rasprava o Nacrtu budžeta grada Kragujevca za 2021. bude održana u periodu od 24. novembra do 2. decembra. Ipak, kako ocenjuju u toj organizaciji, poziv je stigao kasno, odnosno u trenutku kada je gotovo nemoguće uticati na određene budžetske stavke.\n“Smatramo da je nakon godina skrivanja najvažnije odluke jedne lokalne samouprave od njenih građana i potpuno apsurdnih poziva da se komentari i sugestije na predlog budžeta dostavljaju u dane vikenda, ovog puta napravljen pozitivan iskorak u nameri da se budžetski proces učini transparentnijim. Sem što je za javnu raspravu predviđeno gotovo devet dana, pohvalno je i to što su građani pozvani da dostave svoje predloge o prioritetima za finansiranje novcem iz gradske kase”, navode u “Res Publici”.\nIpak, poziv za uključivanje građana u kreiranje budžeta grada Kragujevca za 2021. dolazi kasno, odnosno u trenutku kada je gotovo nemoguće uticati na određene budžetske stavke.\n“To znači da je samo formalno ispunjen uslov o participativnom budžetiranju, dok suštinski, lokalna samouprava nije omogućila građanima da na pravi način učestvuju u procesu izrade budžeta. Da bi se to dogodilo, poziv za dostavljanje predloga ili sprovođenje ankete o prioritetnim projektima, morali su da budu objavljeni pre nekoliko meseci, odnosno pre nego što je kreiran i Gradskom veću dostavljen nacrt budžeta. Tome je trebalo da predhodi edukacija građana o značaju participativnog budžetiranja, kao i medijska kampanja koja bi pobudila njihovo interesovanje i podstakla ih da se uključe”, smatraju u tom udruženju.\n“Res Publika” ističe da uz zasluženu pohvalu za prekidanje dosadašnje loše prakse, gradskoj upravi se upućuje i poziv da se naredne godine zaista otvori za učešće građana, da na vreme uspostavi efikasne mehanizme za prikupljanje predloga, da adekvatno pojasni budžetske stavke, izvore finansiranja i sistem rashoda, kako bi čitav proces učinila transparentnim i održivim.\n“Jedino tako pokazaće iskrenu nameru da građane uključi u proces donošenja odluka, a ne jeftin populizam, bez suštinskog značaja za demokratiju u lokalnoj zajednici”, saopštila je “Res Publika”.\nPrethodni članakPoraz košarkaša na gostovanju Dunavu\nSledeći članakJoš 307 slučajeva koronavirusa u Kragujevcu


Vesti - Podsticanje učešća građana kao osnova dobrog upravljanja na lokalnom nivou SKGO - Vesti detaljno\nPodsticanje učešća građana kao osnova dobrog upravljanja na lokalnom nivou\nPrimena principa učešća građana bila je glavna tema četvrtog po redu treninga za kontakt osobe za dobro upravljanje koji je održan od 26. do 28. februara 2020. godine u Vrnjačkoj Banji. Obuku uz podršku Vlade Švajcarske sprovodi program SWISS PRO u cilju izgradnje kapaciteta lokalnih samouprava.\nNa treningu su učestvovali predstavnice i predstavnici 30 lokalnih samouprava, a obuci je doprinela i Milena Nedeljkov, predstavnica Кancelarije za saradnju sa civilnim društvom. Ona je predstavila ulogu organizacija civilnog društva u procesu donošenja propisa i mehanizme njihovog učešća. Posebno su predstavljene Smernice za uključivanje organizacija civilnog društva u radne grupe za izradu predloga dokumenata javnih politika i nacrta, odnosno predloga propisa i načini na koje Кancelarije za saradnju sa civilnim društvom pruža podršku državnim organima za uključivanje u rad radnih grupa i drugih savetodavnih tela.\nUčesnici treninga su diskutovali i o konkretnim primerima i dilemama koje se tiču primene princip učešća građana u procesu odlučivanja i doprinosu participativne demokratije predstavničkoj. Radionica je bila posvećena i pristupu, normativnom okviru, praksi, instrumentima i izazovima u učešću građana bez prava odlučivanja („meko učešće“), kao i učešću sa pravom odlučivanja („čvrsto učešće“). Tokom treninga su unapređena i znanja o građanskom aktivizmu i praksi participativnog budžetiranja u lokalnim samoupravama.\nTrening je deo šire podrške kojom Vlada Švajcarske kroz program Swiss PRO podržava opštine i gradove da stvore osnove za unapređenje upravljanja i postupanja javnog sektora na lokalnom nivou. Podrška lokalnim samoupravama obuhvata i uvođenje i unapređenja e-Uprave i pružanja e-Usluga građanima i privredi, prilagođavanje lokalnih propisa novim zakonima, kao i e-obuke i radionice razmene iskustava koje Swiss PRO sprovodi u saradnji sa Stalnom konferencijom gradova i opština.


Nove poslovne prilike – Predstavnici PKFBiH i e-Bikesa 4All posjetili Cromex @ StartBiH.ba\nPredstavnici Privredne komore Federacije BiH (PKFBiH) i međunarodne kompanije e-Bikes 4All posjetili su prijedorsku kompaniju Cromex, koja je proizvela prvi bosanskohercegovački skuter i bicikl na električni pogon, a s ciljem razvoja saradnje, unapređenja poslovanja i promocije elektromobilnosti.\nUime PKFBiH Armin Hodžić je istaknuo njen značaj u povezivanju domaćih i međunarodnih kompanija, u ovom slučaju između katarske kompanije e-Bikes 4All i bosanskohercegovačke kompanije Cromex.\nTokom ove posjete i sastanka krajem protekle sedmice, vlasnik kompanije Cromex Mirsad Ramić izrazio je zadovoljstvo zbog interesovanja predstavnika kompanije e-Bikes 4All Ahmada Abtaha za uspostavljanjem saradnje, ali i drugim poslovnim mogućnostima i benefitima u saradnji s PKFBiH.\nPosjetili su prozvodni pogon Cromexa, kompanije koja je investirala pet miliona KM u mašine, od čega 3,5 miliona u lasere za sječenje ploča i cijevi.\nPredstavnik e-Bikesa 4 All Ahmad Abtah je naglasio potencijal saradnje sa Cromexom koja će se preciznije definisati u budućem periodu s obzirom na brojne zajedničke tačke u poslovanju, ne samo u oblasti elektromobilnosti nego i mogućnosti prenosa znanja koji imaju u Kataru.\nDogovorena je uzvratna posjeta kompaniji e-Bikes 4All, njihovoj poslovnici u Sarajevu, ali i centrali u Kataru, saopćeno je iz PKFBiH.


LOPARE: U PRIBOJU SNIMANI KADROVI ZA FILM O VELjKU ČUBRILOVIĆU :: Semberija INFO ::\nLOPARE: U PRIBOJU SNIMANI KADROVI ZA FILM O VELjKU ČUBRILOVIĆU\nU Priboju kod Lopara snimani su kadrovi za dokumentarno-igrani film o Veljku Čubriloviću, autora-scenariste novinara "Euroblica" Milana Pilipovića, koji je rekao da će ovo ostvarenje biti završeno 6. juna naredne godine, na Čubrilovićev dan rođenja.\nPilipović je istakao da ovaj film približava Gradišku i Lopare.\n"Gradska uprava u Gradišci veoma uvažava nastojanje opštine Lopare, koja čuva uspomenu na Čubrilovića, te afirmiše njegovu istorijsku ulogu za srpski narod", rekao je Pilipović.\nOn je najavio da će nakon premijere filma, naredne godine u junu, u Gradišci biti završen trg Veljka Čubrilovića, na kojem će u njegovu čast biti postavljena statua.\n"Nakon filmske premijere u Gradišci planirano je da se prva projekcija održi u Loparama", naveo je Pilipović i dodao da se film snima pola godine, a da će biti završen 6. juna sljedeće godine.\nOn je napomenuo da je do sada snimljen veći dio dokumenata i izjava, a da su posebno značajna svjedočenja Vere Vujčić, unuke Veljka Čubrilovića, te istoričara i drugih sagovornika u Somboru, gdje je Veljko završio učiteljsku školu, kao i sagovornika u Sarajevu, Beogradu, Banjaluci.\nNačelnik opštine Lopare Rado Savić, koji je i sagovornik u filmu, izrazio je zadovoljstvo jer će ova majevička opština učestvovati u ponovnom rasvjetljavanju uloge i značaja ove istorijske ličnosti za srpski narod.\nOn je zahvalio gradu Gradiška koja je podržala film i bez koje ovaj projekat ne bi uspio.\nProducent filma Bojan Vujčić, koji je viši kustos u Zavičajnom muzeju u Gradišci, rekao je da Čubrilović spaja Gradišku i Lopare.\n"U Gradišci je rođen, a u Priboju je, radeći kao učitelj, osnovao društva `Srpski soko`, `Pobratimstvo` i pododbor Srpskog prosvjetnog i kulturnog društva `Prosvjeta`", naveo je Vujčić.\nOn je napomenuo da Veljko Čubrilović predstavlja simbol stradanja srpskog naroda u BiH, te dodao da je kao Gradiščanin zaslužio da dobije gradski trg i statuu.\nVujčić je dodao da je ideja za snimanje filma rođena prije dvije godine, kada je realizovana izložba "Bosanska Gradiška u Velikom ratu".\n"Promovišemo žrtvu Veljka i porodice Čubrilović", naglasio je Vujčić.\nVeljko Čubrilović rođen je 1886. godine u Gradišci, učiteljsku školu završio je u Somboru, a, nakon kraćeg službovanja u Tuzli, u kojoj je upoznao suprugu Jovanku 1910. godine, dolazi u Priboj, kod Lopara, gdje radi kao učitelj.\nAktivista Narodne odbrane za majevičku regiju postao je 1912. godine.\nPod optužbom za organizovanje atentata na austrijskog prestolonasljednika Franca Ferdinadna 28. juna 1914. godine u Sarajevu, optužen je na smrt vješanjem.\nPogubljen je 3. februara 1915. u Sarajevu.


Može li Kurti da nađe nekog „albanskog Srbina“ po uzoru na Željka Komšića /video/ - Sputnjik Srbija\n13:46 13.02.2021 Preuzmite kraći link\nUoči vanrednih izbora za kosovski parlament, koji se održavaju 14. februara, ankete pokazuju da se podrška Samoopredeljenju kreće između 43 i 45 odsto, pa nisu nerealna očekivanja Kurtija da će on formirati novu vladu. Ako i ne bude imao većinu od 61 poslanika (od 120 koliko broji skupština), Kurti će moći da napravi koaliciju, recimo s Alijansom za budućnost Kosova Ramuša Haradinaja koji bi mogao da dobije 6-8 odsto glasova, prognozira advokat i bivši sudija Goran Petronijević.\nOn, međutim, ističe da čak i u toj varijanti bez 10 srpskih poslanika oni neće imati dvotrećinsku većinu za izbor kosovskog predsednika. Zato je, poručuje Petronijević, važno da birači srpske nacionalnosti ostanu jedinstveni i okupljeni oko Srpske liste, koja je i na prošlim izborima osvojila svih 10 poslaničkih mesta predviđenih za Srbe.\nRazbijanje jedinstva „albanskim Srbinom“ po uzoru na Željka Komšića\n„Srbima bi bilo gotovo svejedno ko će da pobedi od njihovih partija, ali ono o čemu mi treba da brinemo to je da srpski narod pošto-poto očuva jedinstvo“, kaže Petronijević.\nOn upozorava na pokušaje da se raznim manipulacijama to jedinstvo razbije i u parlament ugura bar jedan „albanski Srbin“ po uzoru na Željka Komšića, hrvatskog predstavnika u Predsedništvu BiH izabranog glasovima Bošnjaka.\n„Dosadašnja politika prema Albancima je dala rezultate kroz glas tih 10 srpskih poslanika. Jedino što je neophodno jeste da se spreči da Albanci ubace neko svog Srbina jer bi na taj način izvršili supstituciju uticaja s nekim ko bi bio na njihovoj strani“, ističe Petronijević.\nPrema rečima dr Mine Zirojević iz Instituta za uporedno pravo, ne može se ni očekivati da će izbori na Kosmetu biti legalni i demokratski po normalnim svetskim standardima jer se u južnoj srpskoj pokrajini i dalje dešavaju zastrašivanja i etničko čišćenje Srba koji žive u nenormalnim i haotičnim uslovima.\nUticaj Bajdenove čestitke\n„Verujem da je na te uslove uticala i Bajdenova čestitka Srbiji u kojoj govori o međusobnom priznanju Beograda i Prištine. Možda je ta podrška Bajdena Albancima samo na rečima ali pred izbore i takva podrška je značajna. Nepristojno je da se tako nešto direktno kaže“, smatra Zirojevićeva.\nUz ocenu da nije Bajden pisao čestitku Srbiji nego oni u novoj američkoj administraciji koji se bave Balkanom i koji su učestvovali u prošlom turnusu vlasti demokrata, Petronijević ističe da je to namenski urađeno, između ostalog, i zbog izbora na KiM da bi se podržale snage koje oni smatraju da treba da pobede.\nSagovornik Sputnjika kaže da ovakve poruke posebno zabrinjavaju u kontekstu nestabilne situacije na Kosmetu, podsećajući da je na nedavnoj sednici Saveta za nacionalnu bezbednost konstatovano da je bezbednosna situacija u pokrajini sve složenija.\n„Srpsko rukovodstvo jako dobro zna da je situacija tamo rovita i da će pritisak da raste iz svih pravaca. To je centralno pitanje svih pitanja na Balkanu“, navodi Petronijević i dodaje da je upravo zato važno da Srbi na neki način učestvuju na vlasti u Prištini, iako Srbija ostaje pri stavu da je Kosmet okupirana teritorija, da je takva situacija privremena i da Kosovo nije država niti da može biti primljeno u UN.\nTo, kako dodaje, shvataju i Albanci što izaziva nervozu i kod njih, i kod njihovih saveznika, jer nisu to tako planirali.\n„Tvrdim da su Amerikanci 2008. kad su im rekli da se otcepe očekivali da će to biti završeno za dve godine. A sad je već 2021. I tu se već suočavaju s ozbiljnim problemima. Njihov uticaj u međunarodnoj politici pada a raste uticaj država koje su nama saveznici. Mi sad imamo iza sebe i Rusiju, i Kinu, i značajan deo međunarodne zajednice a Srbija vodi ozbiljnu i pametnu politiku na tom prostoru koja se sastoji u tome da zaštiti svoje stanovništvo i da mu pomogne. Tek onda dolazi faza da se razgovara o nekim rešenjima“, obrazlaže Petronijević .\nOn primećuje da mnogi govore o zamrznutom konfliktu ali da je pravilnije reći da je to stanje bez mogućeg rešenja.\n„Velika Albanija“ dugoročni plan\nNa pitanje koliko su izvodljiva obećanja Kurtija i Haradinaja o ujedinjenju s Albanijom, koja su se mogla čuti i tokom predizborne kampanje, Mina Zirojević podseća da je svojevremeno Akademija nauka u Tirani izdala dokument u kom se opisuje kako će se stvarati „velika Albanija“ a da je prva tačka upravo bila da se Kosovo pridruži Albaniji. Sledeći su delovi Crne Gore, Makedonije, a ide se i na Grčku ali je to tvrđi orah.\n„Bojim se da je to ideja s kojom će Albanci ići korak po korak, to je dugoročni plan“, kaže ona.\nNova iskušenja za Srbe i za Srbiju očekuje i Goran Petronijević, posebno imajući u vidu to kakvu je politiku Kurti vodio kao premijer, uvodeći takse za robu iz centralne Srbije ukinutu tek zalaganjem američkog izaslanika Ričarda Grenela.\n„Ako je Kurti to radio u vreme suverenističke administracije u SAD koja nije bila saglasna u svemu s projektom Kosova kao što je to ova globalistička varijanta na čelu sa Bajdenom, onda je sve jasno. Oni sad imaju veću podršku, veći vetar u leđa, sva ona nevaljalstva će biti multiplikovana. Način da im se suprotstavimo je jedinstvo srpskog naroda. Ne smemo takođe da iz vokabulara izbacujemo Kosovo i Metohiju. Počeli smo da govorimo o srpskoj zajednici a to su Srbi na teritoriji KiM, državljani Srbije. Faktičko stanje je takvo da je to kompromitovano silom ali svaka sila za tri dana“, poručuje Petronijević.\nizbori, Kosovo i Metohija


Građani ne znaju da pruže prvu pomoć\nutorak, 17 jul 2012 11:35\nVećina Banjalučana ne umije da pruži prvu pomoć osobama koje su zadobile povrede, na primjer u saobraćajnoj nesreći, ili im je pozlilo zbog vrućine, pa sve što mogu da učine jeste da pozovu Službu hitne pomoći.\nLjekari kažu da oni građani koji se odluče da pruže prvu pomoć povrijeđenima najčešće to ne urade na adekvatan način, pa savjetuju da je ipak najbolje pozvati 124 - broj Službe hitne pomoći.\nIako je za polaganje vozačkog ispita neophodno završiti obuku iz pružanja prve pomoći, ni aktivni vozači najčešće se ne usuđuju da pruže prvu pomoć kada su učesnici saobraćajne nesreće ili se zateknu u blizini, piše "EuroBlic" u štampanom izdnaju.\nPortparolka banjalučkog Doma zdravlja Dušica STanković kaže da u okviru Službe hitne medicinske pomoći postoji edukativni centar koji pruža usluge edukacije za medicinsko i nemedicinsko osoblje iz hitnih slučajeva.\n"To su bazična reanimacija, kardiopulmonalno cerebralna reanimacija i sva ostala hitna i urgentna stanja", navodi Stankovićeva.\nDodaje da se edukacije održavaju i na zahtjev različitih firmi.\n"Organizovali smo obuke za vatrogasce, speologe i medicinsko osoblje iz drugih domova zdravlja u kojima se ne obavljaju ovakve edukacije", kaže Stankovićeva i ističe da trodnevna edukacija košta 108 KM po polazniku, dok petodnevna iznosi 180 KM. Najvažnije je, ističu ljekari, očuvanje života, odnosno da povrijeđeni što prije transportuju do ljekara.


LIDER PRAVE SRBIJE PORUČUJE: IZAĐI NA REFERENDUM - Portal035\nMILIĆEVIĆ: Pozivam sve građane opštine Paraćin da izađu na referendum\nU ponedeljak u Paraćinu počinje "Zimski šahovski festival"\nPrava Srbija izdala je saopštenje za javnost u kom poziva građane Republike Srbije da masovno izađu na referendum. Tim povodom redakcija Portala035 uradila je intervju sa predsednikom Prave Srbije, Dušanom Markovićem.\nOvih dana aktuelna tema je referendum o promeni Ustava. Vi ste kao politička partija među prvima pozvali građane Srbije da izađu na referendum?\nPre svega na početku ovog intervjua želim da iskoristim priliku da svim građanima Republike Srbije čestitam Srpsku novu godinu i da im poželim mir, blagostanje i dobro zdravlje, a vama puno uspeha u daljem radu. Što se tiče referenduma o promeni Ustava naša politička partija imala je predsedništvo još 26. novembra 2021. godine i na toj sednici je donešena jednoglasna odluka da se građani Srbije pozovu na referendum na kome trebaju da se izjasne sa jasnim odgovorom koji glasi „NE“ promeni Ustava.\nŠta je presudno uticalo na to da vaša odluka bude takva i da se građani na referendumu izjašnjavaju sa odgovorom NE?\nJedna od stvari zbog koje je donešena takva odluka na predsedništvu stranke je to što je vlast pre nešto više od mesec dana izmenila zakon o referendumu koji je u velikoj meri bio netransparentan i tokom njega u raspravu nije bila uključena stručna, a kamoli šira javnost. Ovakvim suludim zakonom došli smo do toga da najviši pravni akt Ustav u praksi može da se menja ako na primer na referendumu izađu samo tri glasača, a od njih trojice, dvojica glasaju „za“. Ovakvim sramnim činom dolazimo do toga da Ustav može da izglasa ubedljiva manjina građana upisanih u birački spisak.\nPredstavnici vlasti promenu Ustava vrše kako to oni kažu u skladu sa zakonima Evropske unije i da je to neophodno zbog daljeg procesa evropskih integracija. Kako vi vidite to?\nObjašnjenje naših vlastodržaca da je ključni razlog za promenu Ustava pritisak Evropske unije zbog kako oni to vole da kažu daljeg nastavka evrointegracija, kod mene lično budi veliku bojazan i sumnju da u veoma kratkom vremenskom periodu mi možemo doći do toga da se mogu menjati i drugi delovi Ustava zbog novih pritisaka i uslovljavanja što se posebno odnosi na pitanje statusa Kosova i Metohije u državno – pravnom poretku Republike Srbije.\nMnogi pravnici tvrde da su ova rešenja jako dobra za pravosuđe i da bi se time unapredio i rešio problem pravosudnog sistema. Kako vi to vidite?\nRešenja koja su dali izuzetno su štetna, a jedno od njih je da u slučaju nepostojanja kvalifikovane skupštinske većine članove Visokog saveta sudstva, Visokog saveta tužioca i Vrhovnog tužioca bira petočlana komisija koju sačinjavaju predsednik Narodne skupštine, predsednik Ustavnog suda, predsednik Vrhovnog suda Srbije, Vrhovni javni tužilac Srbije i Zaštitnik građana. Pored ovog rešenja koje je ponuđeno ono što ostaje kao enigma, kome će i kako ove pravosudne institucije odgovarati i kako će njihov rad biti kontrolisan. Mislim da su razlozi koje sam vam naveo sada i u predhodnim pitanjima dovoljni da se 16. januara na referendumu zaokruži „NE“.\nKoja je vaša poslednja poruka biračima uoči referenduma?\nMoja poslednja poruka i apel građanima Republike Srbije je da masovno izađu na referendum i da glasaju protiv predloženih promena Ustava, zaokruživanjem ponuđenog odgovora „NE“.\nRAT SAOPŠTENJIMA JAGODINSKE OPOZICIJE: Rika nastavlja sa napadima na “Pravu Srbiju”\nDušan Marković na Vidovdan u Jagodini formira Prvi četnički jurišni bataljon\nAtletičarke Jagodine postigle odlične rezultate na Kupu centralne Srbije u Kruševcu\nU JAGODINI OSNOVAN OKRUŽNI ODBOR RUSKE STRANKE


Korupcija u Srbiji: Lekarima i do 700 evra – Nadlanu.com\nKorupcija u Srbiji: Lekarima i do 700 evra\nObjavljeno 28. jan 2013. / 11:57:56\nPo mišljenju građana, najpodložniji korupciji, kao i u ranijim ciklusima su lekari, a slede ih policija i državna uprava.\nIstraživanje je pokazalo da su pojedinci za operacije lekarima davali i do 700 evra mita.\nCESID i UNDP tvrde da je podrška javnosti Vladi Srbije u borbi protiv korupcije drastično porasla, pošto 32 odsto građana smatra da je vlada na dobrom putu, što je dva puta više u odnosu na rezultate od sredine prošle godine.\nIstraživanje koje je obuhvatilo 597 ispitanika pokazalo je da 25 odsto građana smatra da se nivo korupcije smanjio, a 41 odsto misli da će ove godine taj nivo biti još manji.\n"Ovako optimističan nalaz nije zabeležen ni u jednom od prethodnih pet ciklusa istraživanja", navedeno je u izveštaju "Stav građana Srbije prema korupciji".\nU ovom trenutku 15 odsto građana Srbije vidi korupciju kao najveći problem u zemlji, a direktan kontakt sa korupcijom je u prethodna tri meseca imalo osam odsto ispitanika, dok je svaki pet indirektno upoznat sa slučajevima korupcije.\nPrimat u borbi protiv korupcije, prema mišljenju ispitanika, drže politika i vlada, a Agencija za borbu protiv korupcije i sudstvo su dobili znatno veće poverenje građana u odnosu na prethodno istraživanje, beležeći rast sa 13 na 26 odsto, odnosno sa 24 na 37 odsto.\nIstraživanje koje su reazlizovali CESID i Program UN za razvoj (UNDP) u Srbiji, sprovedeno je u periodu između 14. i 21. decembra prošle godine na teritoriji Srbije, bez Kosova i Metohije.


Dominacija Zvezde u izboru za najbolje u sezoni Super lige\nBeta 16. maja 2016. 19:45\nFudbalski klub Crvena zvezda dominirao je na današnjem proglašenju najboljih ove sezone u Super ligi Srbije, po izboru igrača koji je organizovao sindikat Nezavisnost.\nU timu godine su iz Zvezde još golman Damir Kahriman, štoper Aleksandar Luković, levi bek Luis Ibanjes, vezni fudbaleri Mičel Donald, Marko Grujić i Aleksandar Katai.\nPored njih, u idealnom timu prvenstva su trojica igrača Čukaričkog, štoper Bojan Ostojić, desni bek Filip Stojković, i napadač Andrija Pavlović. Najbolju postavu još čini krilni fudbaler Partizana Nemanja Mihajlović.\nPlaketa za fer plej dobili su fudbalski klubovi Čukarički i Voždovac.\nZa gol sezone proglašen je atraktivan pogodak bivšeg fudbalera Vojvodine Ognjena Ožegovića iz trećeg kola protiv Javora.\nU izboru za najbolje glasalo je 338 fudbalera.\n„Ne postoji veća čast je kada vam kolege igrači odaju priznanje. Svake godine na kraju sezone treba da zaboravimo na ružne stvari jer je ovo zaista lepa stvar“, rekao je predsednik sindikata Nezavisnost Mirko Poledica.\nSvečanosti u beogradskom hotelu Metropol prisustvovali su igrači, treneri, novi selektor reprezentacije Srbije Slavoljub Muslin, a izmedju ostalih i legende srpskog fudbala Dragan Džajić, Stanislav Karasi, Dušan Maravić i drugi.\nZvezda je ove sezone bila potpuno dominantna ekipa u Srbiji, s obzirom na to da je osvojila titulu šampiona, a imala je i niz od 24 pobede i imala najveću prednost u odnosu nad tada drugoplasiranog Čukaričkog.\nKatai: Zašto bi Kokeza odlazio iz FS S-a?


Neraskidivo prijateljstvo Srbije i Francuske\nIstorijska poseta Predsednika Francuske Emanuela Makrona Srbiji sa pažnjom je praćena kako u domaćim, tako i u svetskim medijima.\nPotpisano je više od 20 bilateralnih sporazuma, a Francuski predsednik se obratio okupljenim građanima na srpskom jeziku, što je naišlo na gromoglasan aplauz velikog broja okupljenih građana.\nPored brojnih učesnika razgovora iz sveta politike, biznisa i kulture, na Aerodromu Nikola Tesla Predsednika Makrona je dočekala i narodna poslanica Jelena Žarić Kovačević, koja je članica Parlamentarne grupe prijateljstva sa Francuskom.\nPredsednik Srbije Aleksandar Vučić se zahvalio na podršci Francuske Srbiji i naglasio da su potpisani sporazumi veoma važni. On je izrazio nadu da će francuske kompanije zapošljavati još više ljudi u Srbiji.\nMakron je prvi Francuski Predsednik u poseti Srbiji posle 18 godina.


Neupitni suverenitet svih država regiona - Crnogorski Portal\nNeupitni suverenitet svih država regiona\nProfesor na Univerzitetu Džon Hopkins i američki stručnjak za Balkan Danijel Server predložio je svoj "non-pejper" za Zapadni Balkan za koji je rekao da nikog neće uzbuditi, ali da će sve obuzdati. On je na svom blogu Peacefare.net predstavio ideje koje podrazumijevaju neupitni suverenitet i teritorijalni integritet svih država u regionu, poštovanje prava manjinskih naroda i princip reciprociteta.\n"Ovaj non-pejper je predlog za zajedničke napore SAD, Evropske unije i Velike Britanije za rješavanje preostalih ratnih i mirovnih pitanja na Zapadnom Balkanu: normalizaciju odnosa Prištine i Beograda s fokusom na međusobno priznavanje i ustavnu reformu potrebnu za stvaranje funkcionalnije BiH. Oba prijedloga zahtijevaju poštovanje četiri osnovna principa: državnost (suverenitet i teritorijalni integritet svih trenutnih nezavisnih država Zapadnog Balkana), manjinska prava (državni suverenitet zasnovan na poštovanju prava svih građana, bez obzira na etničku pripadnost), reciprocitet (šta god jedna država da traži za sebe, mora biti spremna da ekvivalentno uzvrati drugoj), supsidijarnost (socijalnim i političkim pitanjima treba se baviti sa najnižeg nivoa)”,napisao je Server.\nZa Zapad je važno da reaguje sada jer, kako je objasnio Server, rusko stvaranje problema i kinesko finansiranje podrivaju demokratizaciju Srbije, ponovo bude regionalne ambicije Beograda, slabe Crnu Goru i bosansku državnost.\nAko region ostane u ovom stanju, Server smatra da možemo očekivati rastuću nestabilnost, etničke sukobe, slabost država, povećane migracije i rast autoritarnosti.\nPrema njegovim riječima, nema boljeg mjesta na zemlji za demonstraciju održivosti i koristi demokratske uprave od Zapadnog Balkana, gdje je većina zemalja prošla veći dio potrebne tranzicije.\nServer smatra da Bosna i Hercegovina ne može postati funkcionalnija država bez ustavnih promjena koje, kako navodi, treba da oslabe, pa čak i eliminišu gušenje koje izazaju etnički definisane stranke.\n“Korak naprijed naznačen je u odluci Evropskog suda za ljudska prava u predmetu Sejdić-Finci i drugim sudskim presudama. Svi pojedinci bi trebalo da imaju pravo na bilo koji položaj u državi bez obzira na etničku pripadnost, a svi građani trebalo bi da glasaju za koga žele bez obzira na etničku pripadnost. Treba eliminisati "aranžmane" za podjelu vlasti koji osiguravaju vlast etnički definisanih političkih partija, zajedno sa nepotrebnim i opterećujućim nivoima upravljanja koji uglavnom postoje da bi se tim političkim strankama obezbijedio patronat i ostavio prostor za korupciju. Preraspodjela njihovih funkcija treba da slijedi princip supsidijarnosti, što će značiti pojačanu lokalnu, kao i centralnu upravu”,objasnio je Server.\nNišta od navedeno ne može se postići međunarodnim dekretom, već je, ističe Server, potrebna "jaka ruka vodilja".\n“To bi u velikoj mjeri trebalo da sprovede visoki predstavnik u BiH, kome će biti potrebni jasni ciljevi i nedvosmislena podrška SAD-a, EU i Velike Britanije. Njihova podrška bi trebalo da se ogleda u spremnosti da se sankcionišu i krivično gone pojedinci i objelodane imena onih koji sprječavaju neophodne ustavne reforme”, ocijenio je američki stručnjač.\nPrema njegovim riječima, međunarodni faktori treba da budu spremni da podrže široke napore za raspravom i ustavnim reformama zasnovanim na gore navedenim principima, kao i za suprotstavljanjem antidemokratskim djelovanjima susjeda, neliberalnih vlada EU i autoritarnih sila.\nServer je ocijenio da postojeći dijalog Beograda i Prištine, pod pokroviteljstvom EU, nije mnogo napredovao u posljednjih osam godina, čemu su, smatra, doprinijele očigledne podjele između Vašingtona i Brisela.\nMeđutim, kako ističe, ne treba žuriti sa oživljavanjem dijaloga.\n“ Predsjednik Vučić je jasno stavio do znanja da neće priznati Kosovo kao nezavisnu i suverenu državu prije sljedećih predsjedničkih izbora u Srbiji koji će biti održani na proljeće 2022. godine. Do tada je potrebna priprema terena u EU, kao i u Srbiji i na Kosovu za normalizaciju odnosa zasnovanu na uzajamnom priznavanju. SAD, Velika Britanija i države članice EU koje priznaju nezavisnost Kosova treba da pojačaju pritisak na pet zemalja koje nisu učinile isto i na kraju osiguraju dodatna priznanja i ukidanje viza i za Kosovo”, dodao je on.\nU Srbiji bi, smatra, trebalo da se vodi ozbiljnija raygovor o tome kako i zašto je Srbija izgubila Kosovo pod Miloševićevom vladavinom i zašto Kosovo sada ne može biti vraćeno.\n“Na Kosovu bi godinu trebalo iskoristiti za daleko ozbiljniju raspravu o obezbjeđivanju prava i poštovanja tamošnjeg srpskog stanovništva, kao i Srpske pravoslavne crkve. Takođe, treba polemisati o tome zašto unija sa Albanijom nije samo loša ideja već i destruktivna. Dijalog pod pokroviteljstvom EU trebalo bi da se nastavi kada Priština i Beograd budu spremni i pod uslovom da obje strane žele da se međusobno podržavaju, umjesto da podrivaju jedni druge na svakom koraku, kao što to čine danas”, naglasio je Server.\nNa kraju, kaže Server, Srbija će morati da omogući članstvo Kosova u Ujedinjenim nacijama i uspostavi formalne diplomatske odnose na nivou ambasada.\n“Ništa manje od ovoga ne bi trebalo da bude prihvatljivo za SAD, EU i UK”, naglasio je on.\nServer je mišljenja i da bi trebalo raditi na smanjivanju barijera u trgovini, kretanju ljudi, uslugama i ulaganjima širom Zapadnog Balkana bilo bilateralno, ili kroz Sporazum o slobodnoj trgovini na Balkanu CEFTA ili Mini Šengen.\n“Jedinstveno regionalno tržište nije zamjena za pristupanje EU, ali će poboljšati konkurentnost, povećati prihode i ojačati međuzavisnost, dok se čeka poboljšanje uslova za proširenje EU. Taj dan će doći. Kada prođe pandemija koronavirusa i s njom povezana recesija, Evropa će tražiti jeftiniju radnu snagu i povećanu konkurentnost, kao što je to bilo u Istočnoj Evropi nakon pada Berlinskog zida. Balkan je očigledan izvor. Zemlje na Balkanu koje nisu članice EU trebalo bi da se pripreme za to”, poručio je Server.\nOn napominje da je Zapadni Balkan u posljednje dvije decenije prevalio dug put.\n“Sada je vrijeme da pojačate zapadno opredjeljenje i ne dozvolite da se taj proces zaustavi”, zaključio je Server.


Svetski dan energetske efikasnosti - Stakleno Zvono e-TV magazin\nby Stakleno Zvono · April 29, 2013\nNeophodno je definisati jednoobraznu tehnologiju koja bi mogla da definiše razvoj sertifikacije u objektima, kako bi korisnici mogli dobiti informaciju u pogledu potrošnje. Potrošnja energije je mnogo veća nego što su realne potrebe u oblasti zgradarstva ne samo kod nas, već i u Evropi. Nove zgrade moraće da imaju najmanje kategoriju C, a potrošnja za te objekte neće smeti da bude veća od 65 kWh po metru kvadrtanom godišnje, što je na nivou evropskog proseka. Stari objekti nakon sanacije moraće da se unaprede najmanje za jednu kategoriju po pitanju utorška energije, što se postiže dodatnom izolacijom fasade, zamenom prozora, stolarijom – istakao je Dr Dimitrije Lilić samostalni savetnik, Ministarstvo energetike, razvoja i zaštite životne sredine Republike Srbije.\nStandardnu praksu u građevini vode najčešće kratkoročni ekonomski razlozi, dok se održiva gradnja zasniva na principima i iskustvima dugoročnosti i održivosti, kvaliteta i efikasnosti. Stoga, je CEDEF još jednom želeo da podseti javnost da je aktivna primena energetske efikasnosti od vitalnog značaja za ekonomsku i energetsku stabilnost države i društva i da ujedno obeleži Svetski dan energetske efikasosti. Ovom prilikom takođe želim da čestitam svim učesnicima, a posebno novinarima pobednicima CERESIT nagradnog konkursa i da pozovem sve predstavnike medija da i dalje aktivno učestvuju na CEDEF medijskim takmičenjima – rekla je Jovanka Arsić – Karišić, predsednica Upravnog odbora CEDEFa .\nTags: BeogradCentralno-evropski forum za razvoj (CEDEF)energetska efikasnostenergetski pasošnagradeOdrživi razvojProjekattermoizolacija\nNext story ODRŽIVOM GRADNJOM DO ENERGETSKE EFIKASNOSTI\nPrevious story ENERGETSKA EFIKASNOST I NAPREDNE TEHNOLOGIJE


NATO pojačava snage u gotovo svim zemljama istočne Evrope - Radio Sto Plus\nNATO pojačava snage u gotovo svim zemljama istočne Evrope\nNATO je uoči i tokom ruske invazije na Ukrajinu, pojačao svoje snage na istoku i jugoistoku Evrope dok su SAD uputile dodatnih 15.000 vojnika, pa je broj njihovog ljudstva na Starom kontinentu prešao 100.000.\n„Istočne granice od Balkana do Baltika u zajedničkim misijama čuva oko 7.600 vojnika NATO zemalja sa tenkovima, borbenim vozilima pešadije, helikopterima, borbenim avionima, artiljerijom i brodovima. Taj broj nije konačan jer je Pentagon 7. marta odlučio da uputi još 500 vojnika na različite dužnosti u Grčku, Poljsku, Rumuniju i Nemačku i dodatnih 400 vojnika u Litvaniju“, piše portal Balkanska bezbednosna mreža.\nČetiri misije pojačanog isturenog prisustva (eFP) NATO u Letoniji, Estoniji, Litvaniji i Poljskoj sada broje više od 6.800 vojnika.\nOve cifre se povećavati jer se očekuje razmeštanje NATO snaga u Slovačkoj, Madjarskoj i Bugarskoj.\n„Na stalnom dežurstvu nalaze se lovačke snage NATO sa lovcima F-15, F-16, F-35, Tajfun i Miraž 2000 razmeštenih u zemljama duž celog istočnog krila u okviru pojačanog er polisinga. Aktivirane su i vazduhoplovne snage koje iz matičnih baza u zapadnoj Evropi uz dopunu goriva u vazduhu patroliraju duž istočnih granica“, dodaje se.\nU tekstu se navodi da SAD dežuraju s avio-tankerima, bombarderima B-52 i B-1B, a Francuska sa borbenim avionima Rafal i avio-tankerima.\nPortal piše da se u Letoniji nalazi oko 2.500 NATO vojnika, u Estoniji 2.250, Litvaniji 1.500, dok se u Poljskoj nalazi nešto više od 10.000 savezničkih vojnika.\nU Slovačkoj je rasporedjeno 1.200 ljudi sa nemačko-holandskom PVO jedinicom Patriot, dok je u Nemačku iz SAD prebačeno oko 7.000 vojnika iz Treće oklopne divizije američke vojske, opremljenih tenkovima Abrams, oklopnim vozilima Bredli i artiljerijom.\nU Nemačku je takodje rasporedjeno dodatnih osam stelt borbenih aviona F-35.\nU Rumuniji se sada nalazi oko 2.000 savezničkih vojnika, dok je u Bugarsku stiglo odeljenje od četiri borbona Jurofajter sa 130 ljudi, a očekuje se da će biti rasporedjena i četa američkih pešadijskih snaga Strajker.


UDRUŽIVANJE U KLASTERE RJEŠENJE JE ZA INDIVIDUALNE PROBLEME PRIVREDNIKA\nJedno od rješenja prevazilaženja ograničenih kapaciteta preduzeća jeste njihovo udruživanje u klastere i zajednički nastup na domaćem i međunarodnom tržištu, jedan je od zaključaka sa radionice "Prednosti udruživanja u klastere i eko-sertifikacije smještajnih kapaciteta", održane tokom prošle nedjelje u Opštini Tivat.\nPredstavnici Ministrastva ekonomije Miodrag Latković i Milena Jovetić istakli su značaj konkurentnosti, kao jednog od najvećih izazova na kojem treba raditi na svim nivoima.\n"U tom kontekstu, u fokusu daljeg razvoja i politika posebno treba posmatrati mikro, mala i srednja preduzeća, čiji se trend rasta bilježi u kontinuitetu. Međutim, privredne subjekte uglavnom karakteriše ograničeni kapaciteti u različitim segmentima, a kao takvi oni teško individulano mogu odgovoriti zahtjevima i standardima EU tržišta, tako da je jedno od rješenje upravo udruživanje u klastere", ukazala je Jovetić.\nPredstavljajući osnove klasterskog udruživanja, realizovane i planirane aktivnosti u okviru politike razvoja klastera, Jovetić je istakla da, za razliku od udruženja, klasteri predstavljaju otvoren sistem koji privrednike povezuje sa Vladinim institucijama i Akademskom zajednicom.\n"U okviru klastera definišu se strateški pravci djelovanja, što zajedno omogućava prevazilaženje poslovnih ograničenja i postizanje bolje konurentske pozicije", zaključila je Jovetić.\nPredstavnik Sekretarijata za ekonomski razvoj i preduzetništvo Opštine Tivat Petar Vujović ukazao je da će se lokalna uprava posebno fokusirati na saradnju sa preduzetnicima, predstavnicima malog i srednjeg biznisa, u cilju podsticanja osnivanja novih privrednih subjekata i daljeg razvoja postojećih, kroz zajedničko rješavanje problema i barijera sa kojima se suočavaju u poslovanju.\nMenadžer projekta i predstavnica UNDP-ja Jelena Mrdak predstavila je aktivnosti tehničke podrške za razvoj klastera, koju UNDP realizuje u saradnji sa Ministarstvom ekonomije.\n"Izuzetno je važna naša saradnja sa lokalnim samoupravama, koje treba značajno da rade na podršci razvoja lokalnog biznisa, time i klastera", navela je Mrdak.\nU dijelu razvoja klastera, posebno korisno za prisutne privrednike bilo je predavanje menadžera Klastera drvoprerade Rožaja Jasmina Bralića i Klastera drvoprerade Berane Mladena Šćekića, koji su prezentovali svoja lična iskustva sa ovim tipom udruživanja, saradnju i napredovanje koje su ostvarili kroz klaster.\nDrugi dio radionice odnosio se na eko-sertifikaciju smještajnih kapaciteta, u okviru kojeg je koordinator projekta UNDP-a Viktor Subotić naglasio prednosti ovih sertifikata, koji predsatvalju "pečat kvaliteta" i instrument marketinga kojim se dokazuje ekološki i društveno djelovanje turističkog objekta.\nRadionica je organizovana partnerstvu sa Opštinom Tivat u okviru projekta "Unapređenje konkurentnosti privrede u Crnou Gori" koji zajednicki finansiraju i sprovode Ministarstvo ekonomije, Glavni grad Podgorica, Prijestonica Cetinje, Opstina Bijelo Polje i Program Ujedinjenih nacija za razvoj u Crnoj Gori (UNDP).\nIZVOR: Vebsajt Ministarstvo ekonomije, 10.12.2016.


Za saobraćajnu i energetsku infrastrukturu milijardu evra\n14.04.2015. / 18:51\nSARAJEVO, EU planira da u narednih pet godina uloži milijardu evra u razvoj i povezivanje saobraćajne i energetske infrastrukture na zapadnom Balkanu, što vodi do dalje integracije sa zemljama članicama EU – najavio je danas u Sarajevu otpravnik poslova Delegacije EU u BiH Renco Davidi.\nDavidi je ovo rekao na sastanku sa ministrom komunikacija i transporta BiH Slavkom Matanovićem, ministrom saobraćaja i veza Republike Srpske Neđom Trninićem, te predstavnicima Savjeta ministara BiH, Ministarstva spoljne trgovine i ekonomskih odnosa BiH, Ministarstva prometa i komunikacija Federacije BiH /FBiH/ i Ministarstva energije, rudarstva i industrije FBiH.\nDavidi je istakao da ovo predstavlja realnu šansu za BiH da značajno unaprijedi sektore transporta i energetike.\n“Značajnu pomoć EU mora pratiti i snažan prioritet dati naporima u BiH, koji mogu dovesti do jačanja ukupne konkurentnosti, ekonomskog rasta, otvaranja novih radnih mjesta i istinskog poboljšanja života građana u BiH. Kao takva, Agenda povezivanja je u cijelosti komplementarna sa Sporazumom za rast i zapošljavanje, na čiju primjenu su se vlasti obavezale” – naglasio je Davidi.\nOn je poručio da je sada na BiH da bez odgađanja ispuni uslove koji obezbjeđuju pristup fondovima EU.\nIz Delegacije EU u BiH saopšteno je da je Davidi podsjetio da je u posljednjih nekoliko godina EU dala veću važnost povezivanju građana i poslovnih subjekata širom Evrope s ciljem promocije održivog privrednog rasta.\nOn je dodao da je Samit o zapadnom Balkanu, koji je održan u avgustu prošle godine u Berlinu, dodatno ojačao napore na unapređenju povezivanja sa zemljama zapadnog Balkana.\nKao što je najavio komesar EU za proširenje Johanes Han u Prištini 25. marta prvi korak podrazumijeva više od 100 miliona evra sredstava u okviru IPA dva fondova, koji će biti dostupni za sve zemlje, zajedno sa kreditima za finansiranje iz evropskih finansijskih institucija.\nZa korišćenje ovih sredstava, zemlje u regioni trebaju prvo usaglasiti osnovnu mrežu saobraćajne infrastrukture za region.\nNa sastanku ministara u Prištini postignut je načelni dogovor, koji treba formalno da potvrde premijeri iz regiona 21. aprila u Briselu.\nSljedeći korak su dogovori o konkretnim prioritetima za ulaganja u oblasti transporta i energetike.\nSvaka od zemalja, uključujući BiH, moraće pažljivo odabrati prioritete i istražiti sve moguće izvore finansiranja.\nU tom kontekstu potrebno je uspostaviti funkcionalni Investicijski odbor na nivou BiH koji okuplja predstavnike svih relevantnih ministarstava i finansijskih partnera.\nInvesticijski odbor moraće uspostaviti sektorski mehanizam upravljanja projektima, odnosno sveobuhvatni mehanizam planiranja i finansiranja, a koji obuhvata najvažnije investicijske projekte za finansiranje u BiH.\nKredibilne sektorske strategije i sektorski mehanizam upravljanja projektima, kao i regulatorni okvir u skladu sa zahtjevima EU, ključni su i kao takvi predstavljaju preduslov za pristup sredstvima EU.\nEU je usmjerena na uspostavljanje takozvane osnovne mreže, kojom se povezuju glavni gradovi, najveći ekonomski centri i luke kao najvažniji prioriteti.\nDodatno je potrebno obezbijediti fiskalna i budžetska sredstva za blagovremen završetak radova.\nMeđusobne obaveze obezbjeđuju da zemlje susjedi dijele predanost istoj osnovnoj mreži.\nNavedeno predstavlja okvir koji je ponudila EU s ciljem fizičkog povezivanja zemalja zapadnog Balkana sa EU.\nAgenda povezivanja EU temeljiće se i na prioritetima koje su već definisale zemlje zapadnog Balkana u okviru Energetske zajednice i saobraćajnog opservatorija za jugoistočnu Evropu. Srna


Alphabet Inc uskoro pokreće YouTube TV | Gde Investirati\nKompanija Alphabet Inc. tokom narednih nekoliko meseci će na svojoj platformi YouTube pokrenuti novu uslugu koja će nuditi prenos sadržaja četiri vodeće američke televizijske mreže kao i kablovskih programa, najavila je u utorak izvršna direktorka YouTubea Susan Wojcicki.\nNova usluga zvaće se YouTube TV, a koštaće 35 dolara mesečno za šest korisničkih računa, rekla je Wojcicki u razgovoru s novinarima u Los Angelesu.\nU ponudi će biti više od 40 televizijskih mreža, uključujući ESPN firme Walt Disney Co, kao i originalne YouTube produkcije, koje autorski potpisuju pretplatnici platforme You Tube Red Originals.\nTime će YouTube ući u konkurenciju sa sličnim uslugama firmi Dish Network Corp (Sling TV), AT&T (DirecTV Now ) i Sony Corp (PlayStation Vue), usmerenim na privlačenje gledalaca koji su odustali od tradicionalnih televizijskih paketa, ili ih nikada nisu ni imali.\nPrevious Matijević zainteresovan za Banini\nNext Kina: Pred otkazom pola miliona ljudi u industriji čelika i uglja\nNakon uspešnog otvaranja dva ritejl parka tokom 2017. godine i najave za početak izgradnje Capitol Parka u Leskovcu, britanska kompanija Poseidon grupa zajedno sa svojim partnerom, belgijskom kompanijom Mitiska REIM,


Pobeda Vetela, Kimi na podijumu\nVozač Red Bula Sebastijan Vetel, pobednik je četvrte trke ovogodišnjeg šampionata Formule 1 koja se vozila u Bahreinu.\nAktuelni šampion je do prve pobede ove sezone a 22 u karijeri došao u vremenu od 1:35:10.990 sata na stazi "Sakir". Drugo mesto sa tri sekunde zaostatka, zauzeo je Kimi Raikonen u Lotusu, ispred svog timskog kolege Romana Grožana.\nIpak epitet junaka trke pripada Kimju, koji je startovao sa 11 pozicije, ali je na kraju u jednom trenutku uspeo da izazove branioca titule za pobedu. Odličan je bio i Grožan, koji je došao do najboljeg rezultata u karijeri, a zajedno sa Raikonenom u Lotusu, koji je sada pravni naslednik legendarnog tima, doneo je prvi podijum od 1988 godine i trke u Brazilu, kada je Nelson Pike Senior bio treći-\nOstali vozači nisu uspeli ni da priprete dvojcu Lotusa, a iako je u prvoj fazi trke izgledalo da će vozač Meklarena Luis Hamilton moći da se umeša u borbu za pobedu, njega su problemi u boksu mnogo koštali, zbog čega je bio daleko od mesta na podijumu.\nSolidnu trku je imao i Mark Veber na petom mestu, dok je iza njega bio pobednik prošlonedeljne Velike nagrade Kine, Niko Rozberg. Medjutim on je bio vinovnik dva incidenta sa Batonom i Alonsom, zbog čega če biti posle trke pod istragom.\nPohvale zaslužuje i Pol Di Resta, koji je samo dva puta išao u boks, ali je iza sebe ostavio Fernanda Alonsa u Ferariju, Hamiltona i Felipea Masu koji je konačno imao sasvim solidnu trku i obezbedio sebi prve bodove u sezoni. Na kraju poslednji bod je uzeo još jedan heroj dana, a to je Mihael Šumaher koji je startovao sa poslednjeg mesta i posle velikog truda došao do bodova.\nOvogodišnji šampionat Formule 1 nastavlja se 13. maja Velikom nagradom Španije na stazi "Katalunja".\nОбјавио Bojan Stojanovic у 09:35 0 коментара


izbori 2022 Arhive - Srbija Vesti\nOznaka: izbori 2022\nDojava o bombi u Velikom Trnovcu, glasanje još nije počelo, članovi biračkog odbora odbili da napuste mesto\nU Velikom Trnovcu u Osnovnoj školi „Muharem Kadriu“, gde je biračko mesto broj šest, na kojem se danas ponavljaju parlamentarni izbori, stigla je telefonska dojavi o bombi. Međutim, kako saznaje portal Bujanovačke, članovi biračkog odbora odbili su da napuste biračko mesto i pored zahteva direktora škole. U Veliki Trnovac je stigao funkcioner SPS Veljko Odalović […]\nNikola Jovanović: Šapić privremeno rešenje, novi izbori u Beogradu realni\nGradonačelnik Beograda Aleksandar Šapić izjavio je danas da će nastaviti da radi na započetim projektima u gradu, a da je prioritet da se „obezbede topli domovi, komunalni red i stabilan gradski prevoz“. On je na RTS-u rekao da se nada da će državno rukovodstvo naći načina da nabavi energente za celu državu. Šapić je najavio […]\nDačić: Nenadano sam vodio ceremoniju u Skupštini, posledica ponavljanja izbora u Velikom Trnovcu\nPredsednik Skupštine Srbije Ivica Dačić izjavio je danas da mu je „nenadano došlo da vodi ceremoniju“ na posebnoj sednici parlamenta na kojoj je Aleksandar Vučić položio predsedničku zakletvu, jer je to posledica ponavljanja izbora u Velikom Trovcu, gde deo građana nije zadovoljan rezultatom. „Da nema tog ponavljanja verovatno bi položio zakletvu pred novim sazivom. Ali […]\nPredsednički kandidat na poslednjim izborima Zdravko Ponoš ocenio je da iznuđeni spoljnopolitički potezi neće doneti promenu načina vladanja u Srbiji niti uvesti Srbiju u red demokratskih zemalja kao i da opozicija ne treba sada da pravi poteze kojima pomaže režimu. Dodao je da je režim Aleksandra Vučića toliko unesrećio Srbiju za poslednjih deset godina, da […]\nPredsednik skupštine Srbije Ivica Dačić izjavio je u Haniji da su građani Srbije na izborima u aprilu dali veoma ubedljivu podršku onim političkim snagama koje rade na evropskim integracijama i koje ih imaju u samom vrhu svojih političkih i društvenih prioriteta On je tokom obraćanja sednici Komiteta za politička pitanja i demokratiju Parlamentarne skupštine Saveta Evrope (PSSE) na […]\nGoran Marković: Ugasio sam televizor kad sam čuo za sastanak Đilas – Vučić\nReditelj Goran Marković izjavio je da se nakon aprilskih izbora prilagođava osećanju da nikada neće živeti u mirnoj i civilizovanoj državi u kojoj vladaju red i poštovanje drugog. „Nadao sam se da će ovo mučenje jednom prestati. Ali, kako stvari stoje, za mog života neće“, rekao je Marković za najnoviji broj magazina „Karakter“. On je […]\nPremijerka Vlade Srbije Ana Brnabić izjavila je da ne zna kada će biti napravljena nova vlada jer to zavisi od skupštinske većine i brzine pregovora o koaliciji. Ona je na TV Prva rekla da neće da odgovori na pitanje sa kim će naprednjaci prvo razgovarati, ali da je „Aleksandar Vučić bio kristalno jasan“ kada je […]\nPočela izborna tišina, ponavljanje izbora na nekoliko desetina biračkih mesta u subotu\nU ponoć je počela izborna tišina jer se na nekoliko desetina biračkih mesta, u subotu, 16. aprila, ponavljaju izbori. Izbori za narodne poslanike biće ponovljeni na ukupno 54 biračka mesta, a za predsednika države na 35. Gradska izborna komisija odlučila je da se u Beogradu izbori ponove na šest mesta. Regulatorno telo za elektronske medije […]\nPonoš za Nedeljnik: Jeremić mi nije čestitao, sa Đilasom ozbiljni nesporazum zbog Pinka\nPredsednički kandidat koalicije „Ujedinjeni za pobedu Srbije“ Zdravko Ponoš izjavio je da mu lider Narodne stranke Vuk Jeremić, posle izbora, nije čestitao i da ne zna da li je glasao za njega. Ponoš, koji je po broju glasaova na predsedničkim izborima bio na drugom mestu je, za novi broj Nedeljnika, rekao i da je sa […]


Svečano otvoren Omladinski festival u Prnjavoru – Prnjavor.info\n23.11.2020. Dešavanja, Video 0\nU prnjavorskom Centru za kulturu sinoć je svečano otvoren prvi Omladinski festival u organizaciji tek nedavno osnovanog Omladinskog centra Prnjavor, a nakon samog otvaranja održano je i „Druženje sa YouTuberom Justinom“.\n„Slobodno možemo reći da smo večeras krenuli u jednu veliku, i nadamo se, višegodišnju šetnju kojom nećemo hoditi sami, već da će svakog dana broj članova i korisnika centra biti veći. Ono što je naš cilj i čemu težimo jeste pružanje novih i raznovrsnih sadržaja mladim ljudima, kao i kreiranje još bolje i još ljepše zajednice“, istakao je Adnan Selimović, član Omladinskog centra.\nPored mladih, kojima je Festival i namijenjen, svečanoj ceremoniji prisustvovali su i predstavnici Opštine Prnjavor, kao i predstavnici IN Fondacije koja je začetnik ideje pokretanja Omladinskog centra u Prnjavoru.\nPrema riječima predstavnice IN Fondacije Ljiljana Radić, pored Prnjavora, kroz projekat „Mladi kao snaga promjena u svojim zajednicama“ Fondacija radi na uspostavljanju i oživljavanja omladinskog centara i u Čelincu.\n„Mladi, okupljeni oko ideje uspostavljanja centra, učestvovali su na edukacijama, radionicama, treninzima, studijskim posjetama drugim centrima i organizacijama, te su na osnovu svojih i prikupljenih ideja kreirali ovaj dvomjesečni Omladinski festival, a samo večerašnje otvaranje je kruna dosadašnjeg rada“, kazala je Ljiljana Radić.\nNačelnik odjeljenja za lokalni i ekonomski razvoj opštine Prnjavor, Ljubiša Šikarac, istakao je da će Omladinski centar imati podršku Opštine, kao što su imali i do sada, te da se raduje svim budućim projektima i aktivnostima prnjavorskog Omladinskog centra.\nKao i svečano otvaranje Omladinskog festivala, i sve ostale aktivnosti biće organizovane u skladu sa svim epidemiološkim mjerama, kazali su iz Centra.\nProjekat se realizuje zahvaljujući podršci programa Bosnia and Herzegovina Resilience Initiative (BHRI), koji spovodi IOM Bosnia and Herzegovina, uz finansijsku podršku USAID Bosina and Herzegovina.\nPiše: Adnan Selimović


Atlas banci u Moskvi nezakonito oduzeta licenca – Bankar.me\nMay 20, 2015 BANKE, CRNA GORA, SVE VIJESTI Leave a comment\nKako su saopštili iz Atlas banke, današnja odluka suda u trećem stepenu kao i odluka drugostepenog suda iz februara je velika satisfakcija za Atlas banku, jer je dokazano da je odluka Centralne banke Rusije iz maja 2014. godine “bila pravno neutemeljena i nije bila srazmjerna uočenim nepravilnostima prilikom tadašnje kontrole poslovanja”.\n“Posebno naglašavamo da je ovo prvi slučaj da je neka od banaka pred nadležnim sudskim instancama stavila van snage odluku o suspenziji licence, a samo je tokom 2014. godine oduzeto ili suspendovano 92 licence. To govori u prilog svim argumentima da Atlas banka Moskva nije učestvovala u aktivnostima koje su joj stavljane na teret, a što je mnogo puta do sada i javno saopštavano”, navodi se u saopštenju Atlas banke.\nU toj banci očekuju da će nakon odluke Arbitražnog suda u Moskvi, u najkraćem roku, preuzeti upravljanje bankom od administratora u čijoj je do sada nadležnosti bila cjelokupna aktiva banke.\n“Takođe za očekivati je , da organi Centralne banke Rusije, neće praviti opstrukcije u ovom procesu, kao ni nakon finalizacije razgovora o prodaji banke ili ulasku strateškog partnera o čemu se trenutno intezivno pregovara”, najavili su iz Atlas banke.\nPrema njihovim riječima uskoro će biti donijeta i definitivna odluka o načinu na koji će Atlas banka i Atlas grupa tražiti satisfakciju za reputacionu štetu koja im je nanijeta, “ovakvim neutemeljenim i neopravdanim dovođenjem u vezu sa aktivnostima koje nisu i nikad nece biti u poslovnom duhu koji je razvijala u prethodnih nekoliko decenija na medjunarodnom i domaćem planu.”\nPOJMOVIAtlas Banka Atlas Banka kupuje Univerzal banku Beograd Atlas Banka Moskva Atlas Banka Petnjica Iphone 6 Podgorica najveća svjetska berza\nPrevious Ovaj čovjek je upravo izgubio 14 milijardi dolara za pola sata\nSljedeći Iz Orascoma tvrde da su vodeći graditelj turističkih destinacija


Marsej izbacio Lion iz Kupa, igrao i Paje\nU velikom derbiju u okviru 1/16 finala francuskog Kupa Marsej je nekon produžetaka savladao Lion sa 2:1. U regularnom delu bilo je 1:1, a gol za pobedu postigao je Dorija u 109. minuti.\nPromašaj godine, ma decenije (VIDEO)\nFudbaler Liona Matje Valbuena istakao je ozbiljnu kandidaturui za jedan od najvećih promašaja u poslednjih nekoliko godina na današnjem meču protiv Lila.\nLionu malo i 70 miliona evra za Lakazeta\nFrancuski Lion odbio je ponudu Vest Hema od 70 miliona evra za najboljeg fudbalera i strelca Aleksandrea Lakazeta, otkirio je predsednik kluba Žan Mišel Ola.\nFilip Đorđević u Francuskoj\nSampaoli: Želimo više od osmine finala Lige šampiona\nTrener fudbalera Sevilje Horhe Sampaoli je rekao da se njegova ekipa neće zadovoljiti plasmanom u osminu finala Lige šampiona.\nVIDEO: Huligani divljali u Mecu, pogođen golman Liona\nOtimanje: Ko će pre do zlatnog "orlića"?\nBufon: Spremali mi sahranu, a pokojnika nema\nRonaldo "naciljao" Legiju i rekord, Juventus u Lionu\nPosle tri nedelje pauze sutra se nastavlja takmičenje u Ligi šampiona, a prvog dana trećeg kola izdvaja se duel u Lionu gde gostuje šampion Italije Juventus.\nHaos u Sevilji: Španska policija ništa nije mogla francuskim huliganima (VIDEO)\nHuligani opet divljaju! Posle Zagreba, gde su "BBB" pretukli navijače Juventusa, incidenti su bili i u Lionu, u režiji pristalica Liona.\nFrancuski fudbalski reprezentativac Samjuel Umtiti napustio je Lion i pojačao Barselonu, saopštio je katalonski klub.


Služba za odnose sa javnošću – Milovan Cicko Bjelica\nSlužba za odnose sa javnošću\tMB\t2017-10-16T16:41:42+02:00\nNačelnik opštine Sokolac i ostali funkcioneri komuniciraju sa javnošću putem saopštenja, izjava, intervjua, kao i na konferencijama za novinare.\nDopisnici medija obavještavaju se blagovremeno, najkasnije dan ranije, putem faksa i elektronske pošte, o aktivnostima načelnika opštine Sokolac koje je moguće medijski ispratiti.\nSlužba za odnose sa javnošću zadužena je za komunikaciju sa medijima i odnose sa javnošću. Komunikacija sa medijima odvija se elektronskim, pisanim i usmenim putem.\nPredstavnicima medija su na raspolaganju fiksne telefonske linije, u radno vrijeme. Sve redakcije i akreditovani dopisnici redakcija obavješteni su o brojevima mobilnih telefona zaposlenih u Pres službi načelnika opštine Sokolac koji su dostupni i van radnog vremena.\nU slučajevima kada iz organizacionih, protokolnih ili drugih razloga nije omogućeno prisustvo predstavnika medija, Služba za odnose sa javnošću dostavlja medijima video, audio i fotografski materijal o određenim zvaničnim i službenim aktivnostima Načelnika opštine.\nSamostalni stručni saradnik za odnose s javnošću razmatra i obrađujе sve pristigle zahtјeve i nakon toga, u zavisnosti od problematike, zainteresovanoj strani se upućuje odgovor.\nZAHTЈEV ZA INTERVJU\nZahtev za intervju sa Načelnikom opštine ili drugim funkcionerom Kabineta načelnika možete poslati putem mejla svjetlana.rajic1@gmail.com, nacelnik@opstinasokolac.net ili na faks broj (057) 448 056.\nGlasinačka 13, 71350 Sokolac\nTelefon: +387 (0) 57 448 056\nFax: +387 (0) 57 448 056\nMobilni: +387 (0) 66 846 233\nRadno vrijeme: 07.00-15.00\nObezbjeđuje saradnju između sredstava informisanja i SO-e i Načelnika, te svih organa i službi u Opštini\nOrganizuje konferencije za štampu i rukovodi njihovim radom\nUčestvuje u izradi informativnih i promotivnih materijala, izvještaja i analiza Opštine\nPrikuplja podatke o radu NVO, udruženja građana i drugih organizacija i sačinjava informacije iz tih oblasti\nVrši poslove obavještavanja i informisanja po ovlaštenju Načelnika i Predsjednika SO-e\nVrši poslove obavještavanja i informisanja o poslovima koje obavljaju organi Opštine putem štampe, lokalnih medija, RTV i dr. po ovlaštenju Načelnika i Predsjednika SO-e\nAktivno učestvuje i u svim drugim aktivnostima koje su uobičajene za obavljanje poslova odnosa s javnošću, kao što su istraživanje javnog mnjenja, javne debate, anketiranje građana, medijske kampanje i sl.\nPrisustvuje sjednicama SO-e\nObavlja i druge poslove po naređenju i ovlaštenju Načelnika\nZa svoj rad odgovara Načelniku


NIS uručio nagrade pobednicima Srpske hemijske olimpijade u 2019. godini | NIS\nNIS > Presscentar > Vesti > NIS uručio nagrade pobednicima Srpske hemijske olimpijade u 2019. godini\nNIS uručio nagrade pobednicima Srpske hemijske olimpijade u 2019. godini\nKompanija NIS uručila je nagrade pobednicima Srpske hemijske olimpijade u 2019. godini i učenicima koji će predstavljati Srbiju na Međunarodnoj hemijskoj olimpijadi, koja će biti održana u Parizu, od 21. do 30. jula ove godine.\nSvečanost je organizovana na Hemijskom fakultetu u Beogradu uz prisustvo predstavnika Hemijskog fakulteta Univerziteta u Beogradu, Srpskog hemijskog društva i kompanije NIS.\nMihailu Miloševiću iz beogradske Matematičke gimnazije uručena je zlatna statua, Igoru Topaloviću iz Užičke gimnazije srebrna, a Mihailu Mirkoviću iz Prve beogradske gimnazije, Aleksandri Ljubenović iz leskovačke Gimnazije i Filipu Koldžiću iz beogradske Matematičke gimnazije uručene su bronzane statue.\nPrisutnima se obratio Vadim Smirnov, zamenik generalnog direktora i direktor Funkcije za odnose sa državnim organima i korporativne komunikacije, naglasivši da NIS već 6 godina podržava Srpsku hemijsku olimpijadu i odlazak najboljih učenika na međunarodno takmičenje iz hemije. Istakao je velike uspehe koje postižu srpski učenici na međunarodnim takmičenjima i zadovoljstvo što kompanija NIS ima mogućnost da doprinese njihovom školovanju i značajnim uspesima koje redovno postižu.\nPredsednica Srpskog hemijskog društva, Vesna Mišković Stanković, govorila je o brojnim aktivnostima Srpskog hemijskog društva, osnovanog 1897. godine, koje je i 9. najstarije društvo u Evropi.\nProfesor Dušan Sladić, predsednik Komisije za organizaciju Srpske hemijske olimpijade i mentor ekipe hemičara, naglasio je važnost koncepcije Srpske hemijske olimpijade, koja je organizovana po modelu Međunarodne i podrazumeva isti tip zadataka, što umnogome olakšava izbor takmičara, kao i njihovu pripremu za međunarodni nivo olimpijade.\nLjubodrag Vujisić, prodekan za nauku Hemijskog fakulteta, takođe se obratio prisutnima, poručivši mladim hemičarima da je čast Hemijskog fakulteta da ugosti mlade talentovane hemičare i da su vrata ovog fakulteta, kao i sva literatura, za njih uvek otvorena i dostupna, zahvaljujući trudu koji ulažu i njihovim velikim uspesima.\nSrbija na međunarodnim hemijskim olimpijadama učestvuje od 2012. godine, a za 7 godina naši učenici su osvojili ukupno 23 medalje. Ekipu Srbije na takmičenjima iz hemije NIS podržava od 2014. godine.


Zelenović: Sa 22 lokalne političke organizacije stvaramo gradjansku platformu za izbore\nBeta 1. aprila 2021. 08:00\n„Te stvari bi trebalo da dovedu do toga da jedna nova politička organizacija koja ima jasne odgovore na izazove koje nam u ovom trenutku nude klimatske promene, sa cirkularnom ekonomijom u svom fokusu, zaštitom životne sredine, rad na boljem obrazovanju i kvalitetnijem zdravstvu, bude ono što bismo ponudili gradjanima“, naglasio je on.\n„Postoji nerazumevanje šta bi trebalo da budu prioriteti i kako da se vodi borba. Ali, činjenica je da postoji i razumevanje da naspram sebe imamo jako lošu vlast – jedan režim koji urušava ovo društvo. Urušio je demokratiju, urušio je vladavinu prava i sve institucije koje u uredjenom društvu postoje, i vredi boriti se protiv njega“, istakao je on.\n„A suštinska promena je da li ćemo se mi izboriti za bolje izborne uslove, ili nećemo. Evo sad kažem: Nećemo se izboriti za bolje uslove, ako mi na našoj strani ne budemo radili ono što se radi u uredjenom demokratskom svetu, a to je da formiramo našu političku ponudu i otvorimo prostor za gradjane da kažu kako tu borbu vide“, istakao je on.\nZelenović je rekao da su u razgovorima sa Strankom slobode i pravde, „Ne davimo Beograd“, Demokratskom strankom i Pokretom slobodnih gradjana dogovoreni ključni zahtevi za predstojeći dijalog: da se razdvoje predsednički, parlamentarni i izbori u Beogradu, da izborne liste ne mogu da nose ljudi koji nisu na tim listama, i insistiranje na poboljšanju javnog informisanja.\n„Postoji jedna upražnjena nacionalna frekvencija, ona bi morala da se u postupku striktno uredjenom po zakonu, uz nadzor EP, dodeli televiziji koja je zainteresovana za taj proces. Ja sam sigurno da to može da se završi u naredna dva ili tri meseca“, naveo je on.\nZbog toga je potrebno, dodao je, da se kroz „predizbore“ pruži prostor gradjanima da kažu šta misle i odaberu najboljeg kandidata za gradonačelnika Beograda i predsednika Srbije pošto im ih opozicija ponudi.\nNaveo je da „predizbori“ nisu „topla voda“, da ih nije izmislio ni on, niti Skupština slobodne Srbije, već da se oni primenjuju u Sjedinjenim Američkim Državama, u „zelenim“ partijama Evropske unije i podsetio da je opozicija u Madjarskoj na izborima u Budimpešti pobedila upravo kroz taj model koji sad želi da proširi i na državni nivo.\n„Razumem sve koji takvom modelu nalaze mane – od toga da će bogatije opozicione stranke imati više šanse zbog novca, do toga da će se možda Srpska napredna stranka (SNS) sa svojom botovskom mrežom uključiti i razbiti i obesmisliti taj proces. I to su sve razlozi koji možda utiču da u takav proces i ne udjemo, a ja mislim da treba da udjemo. Da pokušamo da promenimo način na koji se odvija politički život u Srbiji poslednjih 30 godina“, istakao je on.\nZelenović je pitao za šta je opozicija spremna, ako već ne može da održi takve izbore, i naglasio da je potrebno da se „postave pravila igre“ u opoziciji i predlože kandidati koji će ići u pozitivnu kampanju, a koje će gradjani, za početak, birati u Beogradu.\n„Ako u čitav ovaj proces uključimo gradjane koji zaista veruju da njihov glas može nešto da promeni, mi ćemo Vučića pobediti već u septembru, kada budemo imali kandidata za gradonačelnika i predsednika Srbije“, procenio je on.\nNaglasio je da je rešenje da se napravi „smisleno zajedništvo“ u opoziciji, koje ne podrazumeva bespogovorno jednu listu, i da se organizuju „predizbori“ na kojima će se videti ko ima koliko podršku medju gradjanima, a da se na osnovu tih rezultata odluči da li će se na izbore izaći s jednom ili više lista.


Srbi u Americi ne zaboravljaju „demokratske“ bombe - Sputnjik Srbija\n21:12 08.08.2019 Preuzmite kraći link\nŠef srpske diplomatije Ivica Dačić samo je ogoleo istinu. Na njegov poziv Srbima u Americi da na predsedničkim izborima podrže Donalda Trampa i na upozorenje demokrate Majkla Karpentera da je to mešanje u unutrašnje stvari SAD, odgovorio je da tako nisu reagovali kada su na prethodnim izborima brojali udružene glasove američkih Albanaca.\nNa prošlim američkim predsedničkim izborima podrška srpske zajednice Donaldu Trampu bila je sasvim očekivana s obzirom na to da mu je protivkandidatkinja bila Hilari Klinton.\nPogubno mešanje Klintonovih\nTreba li posebno objašnjavati zašto su lik i delo porodičnog klana Klintonovih, glavnih pokrovitelja takozvanog nezavisnog Kosova i bombardovanja Srbije 1999. godine, bili neprihvatljivi za najveći broj američkih Srba. U unutrašnje stvari Srbije Klintonovi su se mešali dok je Bil u dva mandata, od 1993. do januara 2001. godine, bio predsednik Amerike, a Hilari od 2009. do 2013. godine bila državna sekretarka SAD.\nHoće li oko 650.000 Srba, koliko ih živi u SAD, i u sadašnjim političkim okolnostima podržati Trampa na predsedničkim izborima naredne godine, kao što su to uradili na prethodnim?\nAnalitičar iz SAD Obrad Kesić smatra da će po tom pitanju situacija biti slična kao na prošlim izborima i da će velika većina Srba koji u Americi imaju pravo glasa podržati aktuelnog predsednika SAD, mada je još neizvesno ko će biti kandidat Demokratske stranke.\nBivši predsednički kandidat Demokratske partije SAD Hilari Klinton\n„Ako to bude Džo Bajden, on ništa bolje ne stoji sa srpskom zajednicom nego što je stajala Hilari Klinton. Jednostavno, on je čovek koji je u velikoj meri predvodio napade na Srbe devedesetih godina prošlog veka u Senatu, tako da je nerealno očekivati da će neki veći broj Srba da glasa za njega ako bude kandidat Demokratske stranke. Isto važi i za kandidate demokrata koji bi došli iz političkog establišmenta te stranke, jer kada slušate debatu vi među njihovim stavovima koji su dosta agresivni i globalistički, ne vidite veliku razliku u odnosu na prethodne kandidate demokrata od Hilari Klinton do samog Bajdena“, objašnjava Kesić za Sputnjik.\nZato on tvrdi da se na predsedničkim izborima iduće godine što se tiče srpske zajednice može očekivati isti scenario kao na prethodnim.\nKesić, doduše, napominje da se jedan manji broj ljudi već uključio u političku kampanju članice Donjeg doma Kongresa Talsi Gaberd, koja ima antiglobalističke stavove i ima više razumevanja ne samo što se tiče Srbije, nego i Rusije.\nKao bivši vojnik i veteran, ona smatra da je Amerika pravila velike greške jer se mešala u unutrašnja pitanja zemalja širom sveta i koristila svoju vojnu silu da nameće takozvanu demokratizaciju. Ti njeni stavovi koji su slični Trampovim privlače jedan broj ljudi iz naše zajednice koji su demokrate i liberali, kaže on. Kesić ističe i da posebno omladina pokazuje interesovanje za kandidaturu Endrua Jenga, koji je sam stekao bogatsvo baveći se biznisom i koji takođe ima netradicionalan pogled na svet i globalnu politiku. Njegovi stavovi su privlačni mlađima isto kao što je to u prošloj kampanji bio slučaj sa Bernijem Sandersom, čija je pozicija tada bili jasna alternativa politici Hilari Klinton, a sada, kako napominje Kesić, sve više gravitira stavovima političkog establišmenta sopstvene stranke.\nSve to je ipak, konstatuje Kesić, zanemarljivo da bi moglo da donese neke novine.\n„Ne vidim neke velike promene kada je u pitanju mišljenje pripadnika naše zajednice i očekujem da glasove u velikoj meri ponovo daju predsedniku Trampu“, naglašava analitičar iz Vašingtona.\nAmerički predsednik Donald Tramp računa na drugi mandat u Beloj kući\nZa razliku od demokrata, on misli da je situacija u Republikanskoj stranci jasna. Iako ima onih koji pripadaju grupi „nikad Tramp“, ali oni su na marginama stranke.\n„Tramp je u velikoj meri konsolidovao svoju poziciju u stranci. Mnogi su napustili Senat, Kongres i samu stranku zato što nisu mogli da prihvate Trampa za predsednika. On sada nema ozbiljnog rivala, ali ima protivnike u svojoj stranci koji mogu da mu zagorčaju život, pa čak i ometaju planove za reizbor, poput bivšeg guvernera Ohaja Džona Kašića, koji je najavio da će uticati da glasači iz te savezne države ne podrže Trampa“, objašnjava Kesić.\nOn ipak smatra da to u sadašnjim okolnostima nije relevantno.\n„Ovi izbori, ako ih dobije, dali bi Trampu priliku da konsoliduje svoj autoritet, koji je bio na udaru od prošlih izbora i možemo da govorimo o tome da nije imao šansu da vlada, jer sve što je pokušavao bilo je osporeno ili od strane Kongresa ili sopstvene stranke, pa čak i svoje administracije gde su ga mnogi ljudi sabotirali u državnim institucijama i bili mu protivnici. Ovo bi sigurno bila nova prilika da pokaže autoritet i nametne svoju volju i viziju budućnosti svoje zemlje. A to u velikoj meri i plaši njegove protivnike, pogotovo demokrate koji misle da bi bilo ravno propasti sveta ako bi Tramp ponovio izbornu pobedu i imao takvu priliku“, tvrdi sagovornik Sputnjika.\nZbog svega toga on ne sumnja da će najveći broj Srba u predstojećoj kampanji i na izborima opet podržati Trampa.\ndemokrate, Tramp, podrška, Srbi, predsednički izbori u SAD


lideri - Srpskainfo\nDokument koji su prije dva dana potpisali predsjednici nekoliko stranaka u Federaciji BiH o položaju povratnika u Srpskoj, a naročito u Srebrenici, za cilj imaju mijenjanje ustavne strukture Republike Srpske i stvaranje klime za dodatne međunarodne pritiske na njene političare.\nLideri 27 zemalja članica EU večeras su na video sastanku zatražli ”više solidarnosti sa trećim zemljma kada je riječ o podjeli vakcina”, uključujući i države zapadnog Balkana, rečeno je Tanjugu u diplomatskim izvorima u Briselu.\nOLAKŠATI PUTOVANJA U OKVIRU EU Lideri će razmatrati uvođenje KORONA PASOŠA\nDAJU PRIMJER DRUGIMA Vakcinu protiv korone primili brojni SVJETSKI ZVANIČNICI\nGUTEREŠ POZIVA SVJETSKE LIDERE “Proglasite klimatsko vanredno stanje”\nSvjetski lideri trebalo bi da proglase "klimatsko vanredno stanje" u svojim zemljama kako bi podstakli akciju i izbjegli katastrofalno globalno zagrijevanje, poručio je danas generalni sekretar Ujedinjenih nacija Antonio Gutereš u uvodnoj riječi na klimatskom samitu.\nLAJČAK LIDERIMA REGIONA “Recite narodu ko vam najviše pomaže”\nSpecijalni predstavnik EU za dijalog Beograda i Prištine Miroslav Lajčak izjavio je da očekuje i da traži od vodečih lidera na Zapadnom Balkanu da više govore svojim građanima o tome koliko je region blizak EU i obrnuto, kao i koliko Unija pomaže građanima u regionu u teškim vremenima.\n"EVROPA JE LIDER U BORBI" Postignut dogovor o strožim klimatskim ciljevima\nČlanice EU postigle su dogovor o novim klimatskim ciljevima poslije noćašnje diskusije na samitu u Briselu.\nSUZBIJANJE ISLAMISTIČKOG SEPARATIZMA Makron dao ultimatum muslimanskim liderima\nPredsjednik Francuske Emanuel Makron dao je ultimatum muslimanskim liderima da sastave takozvanu "povelju republikanskih vrijednosti".\n"PRIRODNI TALENAT KOJI SVI POSJEDUJU" Putin otkrio šta je potrebno da se postane lider (VIDEO)\nPredsjednik Rusije Vladimir Putin izjavio je da je za liderstvo u 21. vijeku potrebno stvoriti mogućnost za otkrivanje prirodnog dara koji, uvjeren je šef države, postoji u svakom čovjeku.\nSud u Grčkoj odbio je danas zahtjeve da zatvorske kazne izrečene liderima ultradesno orijentisane "Zlatne zore" budu uslovne, čime je otvoren put njihovim hapšenjima, prenijeli su mediji.\nPapa Franjo apelovao je na svjetske političke lidere da omoguće da vakcina protiv korona virusa bude dostupna i najsiromašnijim zemljama.\nSiniša Trkulja 7 mjeseci\nŠta se to krije iza posljednjih uvredljivih izjava i prijetnji ljudi na najvišim funkcijama u BiH?\nNESTALA SARADNICA TIHANOVSKAJE Predstavnicima lidera opozicije u Bjelorusiji gubi se svaki trag\nAntonina Konovalova, bivša ovlašćena predstavnica bjeloruske predsjedničke kandidatkinje Svetlane Tihanovskaje, nestala je, navedeno je u saopštenju objavljenom na kanalu Tihanovskaje Telegram.\nProšlo je dvije godine od kada je švedska aktivistkinja za zaštitu okoline Greta Tunberg održala prvi školski štrajk protiv klimatskih promjena.\nLideri EU nisu postigli dogovor na samitu u Briselu o obimu grantova u okviru ekonomskog paketa pomoći zemljama koje su najgore pogođene pandemijom virusa korona.\nPredsjednik Evropskog savjeta Šarl Mišel prekinuo je danas sastanak lidera zemalja članica EU u punom sastavu, pa se razgovori o sedmogodišnjem proračunu i planu za oporavak nastavljaju u manjim grupama, objavio je Mišelov portparol.


Grad Gradačac - Zvanična web stranica - www.gradacac.ba - Potpisani ugovori za 10 porodica za stambeno zbrinjavanje na području grada Gradačac\nPotpisani ugovori za 10 porodica za stambeno zbrinjavanje na području grada Gradačac\nDatum kreiranja srijeda, 02 Septembar 2020 13:08\nU zgradi gradske uprave Gradačac potpisani su ugovori za stambeno zbrinjavanje 10 porodica s područja grada Gradačac. Radi se o Programu za oporavak od poplava – stambeno zbrinjavanje u FBiH nakon razornih poplava i klizišta koja su se desila 2014 godine.\nNaime Program za oporavak od poplava - stambeno zbrinjavanje predstavlja nastavak napora Evropske unije na ublažavanju posljedica katastrofalnih poplava iz 2014. godine. Program ima za cilj da stambeno zbrine i ekonomski osnaži najugroženije porodice čiji su domovi oštećeni ili uništeni u poplavama i klizištima. Vrijednost Programa je 15 miliona eura, a finansira ga Evropska unija u iznosu od 12.5 miliona eura, u saradnji sa Vladom Federacije Bosne i Hercegovine, Vladom Republike Srpske, UNDP u BiH i partnerskim općinama i gradovima. Program implementira UNDP u BiH zajedno sa Međunarodnom organizacijom za migracije (IOM), Arbeiter-Samariter-Bund (ASB), Hilfswerk International (HWI) i partnerskim općinama i gradovima. Program se implementira u 44 općine i grada u oba entiteta BiH.\nNadležni Gradski organi su kandidovali određen broj porodica koji su pretrpjele velike štete na stambenim objektima a nakon terenske verifikacije predstavnika UNDP-a, u skladu sa određenim kriterijima, odabrano je ukupno 10 porodica od kojih 7 za izgradnju a 3 za sanaciju stambenih objekata.\nGrad Gradačac je u sklopu ovog projekta riješio imovinsko pravne poslove za sve korisnike ovog Programa kao i obezbijedio priključke za struju, vodu i kanalizaciju. Također je iz budžeta Grada Gradačac pomognuto osobama koje nisu bile u mogućnosti da samostalno finansijraju kupovinu zemljišta za izgradnju stambenih objekata.\nRealizacija izgradnje i sanacije stambenih objekata očekuje se do kraja kalendarske godine.


Javne i privatne službe u Grčkoj obustavile su u četvrtak rad zbog generalnog štrajka radnika koji se protive novim merama štednje.\nZaposleni širom Grčke stupili su u drugi generalni štrajk u poslednjih mesec dana. Trajekti su usidreni u luci, železnica u predgrađu Atine obustavila je rad, a javni prevoz u grčkoj prestonici je u zastoju.\nNekoliko domaćih letova je otkazano, škole su zatvorene, a državne bolnice rade samo za hitne slučajeve. Advokati u Atini pridružili su se štrajku.\nZaposleni protestuju zbog najavljenih reformi penzionog sistema i drugih mera štednje koje zahtevaju kreditori zbog trećeg paketa pomoći Grčkoj.\nIspunila mu se želja: Čovek sa najvećim penisom dobio ponudu za porno filmMetalci iz Švedske pronašli devojku iz kviza "Slagalica" (foto)Srbi opleli kolo usred Toronta (video)Evo kako naći bogatog "taticu" (video)Prešišao i porno glumca: Meksikanac sa najdužim penisom na svetu (video)Anketa


Isporučene uniforme za zdravstvene radnike u Srbiji angažovane sredstvima EU\nVesti Autor:Beta21. okt. 202017:22 > 17:28\nIzvor: TANJUG / EU INFO CENTAR\nUniforme za medicinske radnike, angažovane uz pomoć Evropske unije, stigle su u nekoliko ustanova širom zemlje, u vreme kada se i Srbija i region suočavaju sa rastućim brojem obolelih od KOVID- 19, saopštio je EU Info centar.\nPrva tura uniformi isporučena je javnim zdravstvenim ustanovama u Beogradu, Valjevu, Šapcu, Novom Pazaru, Nišu, Vranju, Novom Sadu i Somboru.\nUniforme su namenjene medicinskom osoblju, koje je nedavno angažovano kao pomoć EU naporima Srbije u borbi protiv pandemije.\nMedicinski radnici zaposleni su u okviru programa koji realizuje Kancelarija Ujedinjenih nacija za projektne usluge (UNOPS).\nSve isporuke su protekle veoma dobro, a partneri na terenu izrazili su zahvalnost za pomoć koju su dobili od Evropske unije.\nIzvor : TANJUG / EU INFO CENTAR\n„Zdravstveni radnici – lekari, medicinske sestre, laboratorijski tehničari i administrativno osoblje, koji će biti zaposleni u koordinaciji sa Institutom ‘Batut’, biće upućeni na ispomoć u zavode za javno zdravlje, bolnice, domove zdravlja i laboratorije širom Srbije. U narednih šest meseci ovih 200 profesionalaca radiće na prvoj liniji u opštinama u kojima je to najpotrebnije, poput Beograda, Kragujevca, Užica, Valjeva, Čačka, Šapca, Kraljeva, Novog Pazara…“, objasnio je šef Delegacije Evropske unije u Srbiji, ambasador Sem Fabrici, kada je sredinom jula najavljeno zapošljavanje medicinskih i nemedicinskih radnika iz Srbije.\n„Milion evra iz IPA II fonda izdvojeno je za angažman oko 200 ljudi koji će pripadati zdravstvenim timovima, sačinjenih od jednog lekara, dva tehničara i jednog administrativnog radnika“, rekla je tada ministarka za evropske integracije Jadranka Joksimović.\nAmbasador Fabrici nedavno je posetio neke od novozaposlenih lekara u Zavodu za javno zdravlje Valjevo, kada je podsetio da je EU od marta, kada je pandemija pogodila i Srbiju, izdvojila 93 miliona evra, od čega je 15 miliona evra bilo namenjeno hitnoj pomoći, a 78 miliona evra za ekonomski oporavak.\nTakođe, do sada je u borbi protiv koronavirusa EU finansirala 800.000 zaštitnih maski, 100 trijažnih kontejnera (svi proizvedeni u Srbiji), kao i opremu za njih, 300 infracrvenih beskontaktnih toplomera, 100 koncentratora kiseonika, i drugo.\npre 32 min 281